Diari Oficial de la Generalitat Valenciana


Sumari del DOGV 2654, del 28-12-1995 (1995/837035)

ORDRE d'1 de desembre de 1995, de la Conselleria d'Administració Pública, per la qual es procedeix a la convocatòria dels cursos de dispensa en un grau del requisit de titulació dels policies locals de la Comunitat Valenciana, a efecte de promoció interna.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2654

Data del DOGV
:   28-12-1995

Secció del DOGV
:   AUTORITATS I PERSONAL

Número del document
:   1995/837035


Data del document
:   01-12-1995

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

ORDRE d'1 de desembre de 1995, de la Conselleria d'Administració Pública, per la qual es procedeix a la convocatòria dels cursos de dispensa en un grau del requisit de titulació dels policies locals de la Comunitat Valenciana, a efecte de promoció interna.
  
Fent ús de les competències conferides pel Decret 260/1994, de 20 de desembre, del Consell de la Generalitat Valenciana, pel qual es desenvolupa la disposició transitòria primera de la Llei de la Generalitat Valenciana 2/1990, de 4 d'abril, de Coordinació de Policies Locals de la Comunitat Valenciana, dispose:
  
  
  
Article 1. Cursos convocats
  
Es convoquen els cursos de dispensa en un grau del requisit de titulació dels policies locals de la Comunitat Valenciana que tot seguit s'allisten:
  
1. De promoció del grup B al grup A.
  
2. De promoció del grup C al grup B.
  
3. De promoció del grup D al grup C.
  
4. De promoció del grup E al grup D.
  
  
Article 2. Participants
  
Per a participar en els cursos convocats, les persones interessades hauran d'acreditar documentalment mitjançant l'aportació del document original o còpia compulsada, el grau de titulació que posseeixen, i també la seua condició de funcionari de carrera en data 24 d'abril de 1990, dels distints cossos de policia local dels municipis de la Comunitat Valenciana, mitjançant el certificat expedit per la secretaria de la corporació corresponent.
  
  
Article 3. Instàncies
  
Les instàncies per a participar en els cursos convocats, que s'ajustaran al model que figura en l'annex d'aquesta ordre, s'hauran de presentar en un termini improrrogable de 20 dies hàbils comptadors a partir de l'endemà a la data de la publicació en el Diari Oficial de la Generalitat Valenciana, a l'Institut Valencià de Seguretat Pública, avinguda del Camp de Túria, s/n, 46485, l'Eliana (València), o per qualsevol dels mitjans establits en la Llei de Règim Jurídic de les Administracions Públiques i del Procediment Administratiu Comú.
  
  
Article 4. Llista d'admesos
  
1. En el termini de 30 dies hàbils següents a l'acabament del termini de presentació d'instàncies, es publicaran les llistes provisionals d'admesos en els diferents cursos en el Diari Oficial de la Generalitat Valenciana. Contra aquestes es podran formular reclamacions davant la Conselleria d'Administració Pública, dins dels 10 dies hàbils següents a la data de la seua publicació.
  
2. Dins dels 30 dies hàbils següents a la data d'acabament de presentació de reclamacions, es publicarà en el Diari Oficial de la Generalitat Valenciana la llista definitiva d'admesos en els diferents cursos convocats.
  
  
Article 5. Començament dels cursos
  
Publicades les llistes d'admesos, en un termini no superior a 30 dies començaran els distints cursos, i s'indicarà als alumnes la bibliografia recomanada, en atenció als continguts de cada curs convocat.
  
  
Article 6. Tutories
  
A partir de la data d'inici dels cursos, els alumnes disposaran a les seus de la Conselleria d'Administració Pública d'Alacant i Castelló i a l'IVASP, d'un dia de tutoria setmanal, que es comunicarà en el tauler d'anuncis respectiu, a les quals podran assistir els alumnes inscrits.
  
  
Article 7. Exàmens
  
1. En acabar cada curs, es convocaran els exàmens corresponents, que s'hauran de realitzar dins dels 30 dies hàbils següents a aquesta data. La data i lloc de les proves serà publicada en els taulers d'anuncis del lloc on es realitzen les tutories.
  
  
2. Les proves consistiran en superar un qüestionari de preguntes alternatives, de tipus test, sobre les matèries objecte dels continguts mínims de cada curs.
  
3. Els exàmens es valoraran amb la nota d'apte o no apte. Per a obtenir el resultat d'apte caldrà obtenir una puntuació mínima de 5 punts sobre 10.
  
4. El sistema de correcció dels exàmens consistirà a restar a les preguntes encertades el producte de dividir les respostes errònies pel nombre de respostes alternatives menys un.
  
  
 A - E
  
 N-1
  
  
Article 8. Qualificació
  
L'IVASP publicarà en un termini de 20 dies després de la realització dels exàmens la llista amb els resultats dels alumnes que han obtingut la qualificació d'apte.
  
  
Article 9. Equivalència
  
A l'efecte d'allò disposat en l'article 8 del Decret 260/1994, de 20 de desembre, del Consell de la Generalitat Valenciana, la qualificació d'apte, equivaldrà a la superació de l'assistència del curs convocat i a les equivalències següents:
  
1. De promoció del grup B al grup A: 480 hores.
  
2. De promoció del grup C al grup B: 360 hores.
  
3. De promoció del grup D al grup C: 240 hores.
  
4. De promoció del grup E al grup D: 120 hores.
  
  
Article 10. Diplomes
  
En acabar-se els cursos, la Direcció General d'Interior i del Servei d'Emergències expedirà a l'alumnat que haja superat el curs, el diploma oportú.
  
  
  
DISPOSICIó FINAL
  
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
  
València, 1 de desembre de 1995
  
  
El conseller d'Administració Pública,
  
JOSÉ JOAQUíN RIPOLL SERRANO
  
  
  
  
  
  
Model d'instància cursos de dispensa per a policies locals
  
  
Cognoms: ... Nom: ... DNI:...
  
Adreça: ... Població: ... CP ...
  
  
Dades professionals
  
Cos de Policia Local d...
  
Antiguitat: ... (1) Escala: ...
  
Categoria: ...
  
  
Titulació acadèmica
  
Titulació acadèmica: ...(2)
  
 Data: ... d'expedició: ...
  
  
Curs al qual aspira (3)
  
De promoció del grup B al grup A
  
De promoció del grup C al grup B
  
De promoció del grup D al grup C
  
De promoció del grup E al grup D
  
  
...,... d ... de 199...
  
  
Signatura: ...
  
  
(1) Aquesta dada s'haurà d'acreditar mitjançant certificat expedit pel secretari de l'ajuntament, on haurà de constar la data d'ingrés com a funcionari de carrera en el cos de policia local. ºnicament podran participar en els cursos de dispensa els policies locals que presten els seus serveis amb anterioritat al 24.04.90.
  
  
(2) S'haurà d'adjuntar la còpia compulsada de la titulació que s'hi indica.
  
(3) Senyaleu amb una X.
  
  
DIRECTOR GENERAL D'INTERIOR I DEL SERVEI D'EMERGèNCIES
  
INSTITUT VALENCIà DE SEGURETAT PºBLICA (IVASP).
  
  
Avinguda del Camp de Túria, s/n, 46854 - l'Eliana (València)